Ksenia Joost

Ksenia Joost (ka Xenia Joost, neiupõlvenimega Ksenia Jedomskihh; sündinud 13. juulil 1983Päring inforegister.ee andmebaasist.) on eesti moelooja.

Haridus
2006. aastal lõpetas Joost Tartu Ülikooli maali erialal"Tartu Ülikooli maalikunsti eriala vilistlased" Tartu Ülikooli kodulehel (vaadatud 3.03.2013)., samuti õppis ta moodi Eesti Kunstiakadeemias (lõpetas 2007). Kunstiakadeemia viimasel kursusel praktiseeris ta neli kuud Londonis Vivienne Westwoodi juures."Xenia Joost esitles oma sügis-talv 2014 kollektsiooni Moskvas" Postimees, 3. märts 2013 (vaadatud 3.03.2013). Seetõttu on teda hüütud ka "Eesti oma Vivienne Westwoodiks".

Töö ja looming
Ksenia Joost on töötanud ettevõttes Baltika algul Montoni, seejärel Ivo Nikkolo disainimeeskonnas. Ta on töötanud stilistina ajakirjade ja reklaamide tarbeks ning osalenud korduvalt moekonkurssidel ERKI Moeshow ja SuperNoova"Eesti oma Westwood" Neljas, 20.01.2009 (vaadatud 3.03.2013).. Samuti on ta loonud omanimelise moebrändi Xenia.

2009. aastal jõudis Joost Eesti moedisainerite konkursi SuperNoova 2009 finaali professionaalide kategoorias.
"Selgusid SuperNoova finalistid!" Femme, 27.04.2009 (vaadatud 3.03.2013).

2013. aastal lahkus ta Ivo Nikkolo meeskonnast, töötas väljas omaenda brändi Xenia Joost ning avas Tallinna kesklinnas moeateljee ja esinduskaupluse.Rasmus Kagge. Eestist lahkunud Xenia Joost lööb laineid Vietnami moetööstuses. ERR Menu, 27.01.2016. 

Presidendi abikaasa kleit 2013
2013. aastal pälvis ajakirjanduses suurt tähelepanu Joosti kujundatud kleit, mida Eesti presidendi abikaasa Evelin Ilves kandis presidendi vastuvõtul Eesti Vabariigi 95. aastapäeva puhul 24. veebruaril 2013"Evelin Ilvese vabariigi aastapäeva kleidi disainis Xenia Joost" president.ee, 24.02.2013 (vaadatud 3.03.2013).. Kriitikute sõnul sarnanes kleit Diori moemaja kunstniku Galliano kujundatud kleidiga 2009. aasta kollektsioonist.Anu Saagim "Introvertne skandalist" Postimees, 02.03.2013 (vaadatud 03.03.2013). Joost ise on nimetanud sarnasust kummastavaks, ebameeldivaks ja ehmatavaks, kuid siiski juhuslikuks.Elo Odres "Evelin Ilvese kleidi autor: "On ebameeldiv ja ehmatav, et tekkis nii suur sarnasus."" Õhtuleht, 26. veebruar 2013 (vaadatud 8.03.2013).

Töö Vietnamis
2014. aastast elab ta perega Vietnami turismilinnas Hoi Anis. 2016. aasta seisuga on ta seal tuhande töötajaga moefirma peadisainer.

Isiklikku
Ksenia Joosti isa on pärit Uuralitest, tema ema Jelena on Karjala soomlane.Tanel Veenre "Ksenia Jedomskihh – moemaalija" EPL, 18. oktoober 2008 (vaadatud 3.03.2013).

26. juunil 2009 abiellus ta fotograaf Jürgen Joostiga, neil on kaks tütart: Aleksandra ja MariaHendrik Alla "Ksenia Jedomskihhi ja Jürgen Joosti pahupidi pulmad" 6. juuli 2009 (vaadatud 3.03.2013)."Moekunstnik Xenia Joost sai teist korda emaks" Õhtuleht, 31. jaanuar 2013 (vaadatud 3.03.2013).. Pulmi tähistas Ksenia Joost pruudikleitide kollektsiooniga "Minu pärand". Samuti palus ta siis ajakirjanikel kirjutada oma eesnime edaspidi kujul "Xenia"Marilin Vikat "Moekunstnik Jedomskihh lõi pulmadeks 10 pruutkleiti" Kroonika, 21.07.2009 (vaadatud 3.03.2013)..

Viited

Välislingid
 Ksenia Joosti koduleht
 Tanel Veenre "Ksenia Jedomskihh – moemaalija" EPL, 18. oktoober 2008
 Hendrik Alla "Ksenia Jedomskihhi ja Jürgen Joosti pahupidi pulmad" 6. juuli 2009
 Kristi Ojasaar "Mis on talvel moes? Vastab: Ksenia Jedomskihh" Buduaar.ee, 17. jaanuar 2008
 "Eesti oma Westwood" Neljas, 20. jaanuar 2009
 Marilin Vikat "Moekunstnik Jedomskihh lõi pulmadeks 10 pruutkleiti" Kroonika, 21. juuli 2009
 Anu Saagim "Introvertne skandalist" Postimees, 2. märts 2013
 "Xenia Joost esitles oma sügis-talve 2014 kollektsiooni Moskvas" Postimees, 3. märts 2013
 "Evelin Ilvese vabariigi aastapäeva kleidi disainis Xenia Joost" president.ee, 24. veebruar 2013
 "Xenia Joost avas oma e-poe!" Buduaar.ee, 30. märts 2011
 "Xenia Joost Shines in Moscow" ERR, 11. september 2012
 "Moekunstnik Xenia Joost sai teist korda emaks" Õhtuleht, 31. jaanuar 2013
 Britt Rosen "Mänguline Ksenia Joost" Postimees, 30. mai 2010
 Elo Odres "Evelin Ilvese kleidi autor: "On ebameeldiv ja ehmatav, et tekkis nii suur sarnasus."" Õhtuleht, 26. veebruar 2013

Kategooria:Eesti moekunstnikud
Kategooria:Sündinud 1982